DOL: 10.11649/sm.2214 Slavia Meridionalis 21, 2021 
Article No.: 2214 

Citation: 

Markežič, T. (2021). Feminativi v frazemih slovenskega jezika. 

Slavia Meridionalis, 21, Article 2214. https://doi.org/10.11649/ 

sm.2214 





Tjaša Markežič 
Prva gimnazija Maribor 
https://orcid.org/0000-0002-1369-5249 


Feminativi v frazemih slovenskega jezika 


Frazeologija slovenskega jezika 


Frazeologija v slovenskem jezikoslovju pomeni dvoje: je veda o frazeoloških 
enotah, hkrati pa je tudi skupek vseh frazeoloških enot (Toporišič, 1973-1974, 
s. 273). V slovenščini se je kot osnovna enota frazeologije uveljavil termin fra- 
zem; Keber ga v Slovarju slovenskih frazemov razlaga kot stalno besedno zvezo, 
katere pomen ni ali je samo delno ugotovljiv iz pomenov njegovih sestavin in 
ima praviloma stalno in samo omejeno spremenljivo sestavo. Za večino fra- 
zemov so značilni še slikovitost, ekspresivna funkcija in konotativni pomen, 
najpogosteje negativni (Fink Arsovski, 2006, s. 5). 

Frazeologija v slovenskem jeziku dolgo ni bila upoštevana kot samostojna 
veda; še do konca petdesetih let 20. stoletja je bila obravnavana kot del bese- 
dotvorja, kar je razvidno iz pregleda slovenskih slovnic." Za drugo polovico 





! To dokazuje Erika Kržišnik (Kržišnik, 1988) s prikazom razvoja slovenske frazeologije. 
Najprej naj omenimo Gutsmanovo slovnico Windische Sprachlehre (1777) s kratko zbirko fra- 

20. stoletja je sicer pomemben Slovar slovenskega knjižnega jezika, vendar je 
glede na korenite družbene spremembe v devetdesetih letih in nagel razvoj 
medijev z vidika današnjega uporabnika gradivo zastarelo, a tudi pomanjkljivo 
(Gantar, 2001, ss. 207-211). Sicer pa je v tem obdobju izšlo precej, v glavnem 
večjezičnih, frazeoloških slovarjev. Kot edini enojezični slovar naj omenimo 
Kebrov Slovar slovenskih frazemov iz leta 2011 (poskusni zvezek 2003), sicer pa 
to področje intenzivno raziskujeta Erika Kržišnik in Irena Stramljič Breznik. 


(Ne)seksistična raba slovenskega jezika 


Glede rabe slovničnih spolov Slovenska slovnica (Toporišič, 2004, s. 266) pravi, 
da je »moški spol slovnično nezaznamovan nasproti ženskemu, zato se v prime- 
rih, ko je jasno, za kateri spol gre, samostalniške besede in oblike moškega spola 
lahko rabijo namesto ženskih«. V taki opredelitvi vloge slovničnega spola kot 
nadspola v jezikovnem sistemu vidijo nekateri zapostavljanje ženske oz. ženskega 
spola. V Sloveniji se je začelo o tovrstnih problemih konkretno razmišljati šele v 
devetdesetih letih 20. stoletja s pobudo o upoštevanju ženskega spola v zakon- 
skih besedilih v ljubljanski mestni upravi, kasneje pa sta Igor Ž. Žagar in Mirjam 
Milharčič Hladnik pripravila priporočila za izogibanje seksistične rabe jezika? 
Istega leta (1995) je Državni zbor RS sprejel sklep o obojespolni redakciji šolske 
zakonodaje, za kar je moralo poskrbeti Ministrstvo za šolstvo in šport RS, ki je 





zemov. Sledi ji Zagajškova slovnica (Slovennska grammatika oder Georg Sellenko's Wendische 
Sprachlehre, 1791), v kateri avtor besedne zveze prišteva med samostalniške zloženke in jih 
po nemškem zgledu zapisuje skupaj. V prvi polovici 19. stoletja pridevnike kot dele stalnih 
besednih zvez omenja Kopitar v slovnici Grammatik der Slavischen Sprache in Krain, Kčirnten 
und Steyermark (1808). Dajnko (1824) in Metelko (1825) sta se v svojih slovnicah osredoto- 
čila predvsem na prevajanje takih nemških »samostalniških zloženk«. S slednjimi so se nato 
ukvarjali še Škrabec (Jezikoslovne razprave, 1883), Bezjak (Popotnik, 1901, 1902, 1903), Breznik 
(Slovenska slovnica za srednje šole, 1921) in Bajec (1952). 

? Temeljni problem, na katerega sta opozorila, je zapis večine pravnih in administrativnih 
aktov le v moški obliki. Ob tem se sprašujeta, zakaj je treba ženske opisovati glede na njihovo 
zunanjost in t. i. »ženske kvalitete«, moške pa glede na intelektualne sposobnosti in profesi- 
onalni položaj. Takšen odnos je po njunem mnenju ne le nepotreben, temveč tudi žaljiv, saj 
stereotipizira podobo in družbeni položaj žensk. Podton takšnega sporočila je, da so način, 
kakovost in teža razmišljanja ženske ali moškega drugačni, in da ima mnenje moškega, ker je 
opisan glede na intelektualne sposobnosti, večjo težo kot mnenje ženske (Žagar 8 Milharčič 
Hladnik, 1995, ss. 12-13). 

predalo nalogo Uradu za žensko politiko. Državni zbor je nato oceno obojespolne 
oblike prepustil Delovni skupini za jezikovno načrtovanje in jezikovno politiko 
pod vodstvom Brede Pogorelec. Skupina je menila, da obojespolna redakcija ni 
najboljša; tako je državni zbor sprejel prvotno, »seksistično obliko«. 

Na problem seksistične rabe jezika so se nato odzvali na 33. Seminarju 
slovenskega jezika, literature in kulture leta 1997. Takrat je Ada Vidovič Muha 
(Vidovič Muha, 1997, s. 78) povzela, da se v določenih krogih govori o jezikovni 
diskriminaciji žensk oziroma o t. i. seksističnem jeziku. Opozorila je, da je glede 
hkratne rabe poimenovanj za ženske in moške nujno upoštevati zunajjezikovne 
okoliščine" Po nekaj letih medijskega zatišja je bil nato v Delovi Sobotni prilogi 
leta 2003 objavljen Stabejev članek Ene in drugi, v katerem avtor analizira aktu- 
alno stanje (ne)seksistične rabe jezika in ugotavlja, da se v pravnih besedilih kljub 
omenjenim pobudam obojespolna poimenovanja niso uveljavila. Vendarle pa vidi 
napredek v smeri dosledne rabe ženskospolskih poimenovanj oz. vzporednic pri 
izobrazbenih in poklicnih nazivih. Poimenovanja v obeh spolih uporablja tudi 
vedno več javnih osebnosti, na primer v parlamentu (Stabej, 2003, s. 26). 

Leta 2008 pa so bile v Uradnem listu objavljene Nomotehnične smernice, ki so 
pravnomočna usmeritev za oblikovanje normativnih dokumentov. Po njih upo- 
raba zgolj moškega spola v predpisih v primerih, kjer je sicer možna tudi uporaba 
ženskega spola, temelji na tem, da gotovo ne gre za predpis, ki se nanaša samo 
na moške, temveč zgolj za oznako oseb, katerih spol ni (vnaprej) znan in je za 
pomen določbe razlikovanje sicer nepomembno. Enako se z generičnim pomenom 
včasih uporablja samo ženski spol, ker moška oblika slovnično sploh ni možna 
(npr. stranka) (Nomotehnične smernice, 2018, ss. 74-76). Različne poglede na pro- 
blem dokazujejo Interne smernice za splošno občutljivo rabo jezika Renate Šribar 
(Šribar, 2010), ki Nomotehnične smernice označi kot neustrezne. Izpostavi predloge 
za spolno nediskriminatorno rabo samostalnikov, ki označujejo osebe, priporočila 
za stavčno sintakso, s katero se je mogoče izogniti seksistični rabi jezika. 

Odmeven je leta 2018 sprejet sklep Senata Filozofske fakultete Univerze 
v Ljubljani, na podlagi katerega šteje ženski spol kot nevtralen in zapoveduje, 
da se v pravnih aktih fakultete v naslednjih treh letih uporablja samo ženski 





? Obe poimenovanji sta tako ustrezni v vsaj dveh primerih: a) pri neposrednem ali posrednem 
nagovoru občinstva obeh spolov; b) če želimo poudariti oba spola. Hkrati je ugotavljala, da je mogoče 
govoriti tudi o nezaznamovanosti ženskega spola, kadar gre za poimenovanja čustvenih, navadno 
slabšalnih lastnosti (prismoda, reva, klepetulja ...). Nadalje je razložila, da je nezaznamovanost po 
spolu v večini primerov homonimna z obliko za moški spol zaradi vsaj izhodiščne manjše mor- 
femske obremenjenosti oblike za moški spol (Vidovič Muha, 1997, s. 70). 

spol. Senat je namreč ustanovil delovno skupino, ki je pripravila predlog spolno 
občutljive rabe jezika v internih pravilnikih fakultete. Skupina je predlagala, 
da se v enem od uvodnih členov pravnih aktov fakultete zapiše ena od dikcij: 
»V pravilniku uporabljen ženski slovnični spol (študentka, učiteljica itn.) se 
nanaša na kateri koli spol« ali »V pravilniku uporabljen moški slovnični spol 
(študent, učitelj itn.) se nanaša na kateri koli spol«. Skupina je predlagala, da 
se različici uporabljata izmenično, vendar se v istem pravilniku uporablja le 
ena od obeh različic. Ker so bili vse od ustanovitve fakultete vsi njeni pravil- 
niki pisani le v moški slovnični obliki, je skupina predlagala, da se naslednja 
tri leta nove pravilnike sprejema v ženski slovnični obliki, nato pa izmenično 
(Kuhar, 2018). Na to so se kritično odzvali številni jezikoslovci, med drugim 
Kozma Ahačič (Ahačič, 2018), ki opozarja, da pri sprejetju sklepa niso upošte- 
vali oblikoslovnih in skladenjskih značilnosti slovenščine. Spremembo ozna- 
čuje kot enega najbolj avtoritarnih jezikovnih ukrepov v zadnjih desetletjih, 
morda celo stoletjih. Svoje pomisleke je izrazila tudi Saška Štumberger (Štum- 
berger, 2018), ki meni, da hitenje in odločanje brez širše razprave ni v skladu 
z načeli sodobne in dialoške fakultete ter da uvajanje ženskega slovničnega 
spola za vse spole deluje izključevalno. 

Različna mnenja kažejo, da ni enoznačnih in dokončnih interpretacij, 
temveč je jezik sistem, odprt za spremembe. 


Feminativi v slovenskem jeziku 


Toporišič v Slovenski slovnici (Toporišič, 2004, s. 183) feminative definira 
kot ženski par moškemu in jih obravnava znotraj inačenjske (modifikacijske) 
izpeljave. Kot produktivna za tvorbo feminativov navaja naslednja priponska 
obrazila s primeri: -a/-d (gospa), -ica/-ica (davkarica), -ja (županja), -ulja (vol- 
kulja), -inja/-tnja (grofinja), -ka (gostačka), -ovka (pekovka) in -ična" (gospo- 
dična). Vendar pa opozarja, da je parno žensko poimenovanje pri višje razvitih 
večjih bitjih pogosto izraženo s posebno besedo (mož - žena). Irena Stramljič 
Breznik (Stramljič Breznik, 2004, s. 18) dodaja, da poimenovanja ženskih oseb 
sodijo med nemodifikacijske izpeljanke, kadar gre za biološko (dojilja) ali soci- 





" V resnici gre za dodajanje ženskospolskega obrazila -na poimenovanju moškega spola 
(grofič - grofična). 

ološko zaznamovanost (perica) in pri tvorjenkah ženskega spola za živali, če 
ni moškospolskega ustreznika (brenčalka). 

Feminativi se v slovenščini (in drugih slovanskih jezikih) tvorijo na dva 
načina (Korošec, 1998; Markežič, 2012; Stramljič Breznik, 1994-1995): a) z doda- 
janjem ženskospolskega obrazila tvorjenkam moškega spola (ravnateljica, 
čuvajka); b) z zamenjavo celotnega ali le izglasnega dela moškospolskega obrazila 
z ženskospolskim ob isti podstavi (borka, naslovnica). Ada Vidovič Muha (Vidovič 
Muha, 2003, s. 180) ob tem zavrača po besedotvornem delu v Toporišičevi Slovenski 
slovnici očitno podrejanje tvorbe poimenovanj za ženske osebe poimenovanjem 
za moške osebe, ko gre za vzporedno tvorbo (za tvorbo z zamenjevalnim nači- 
nom, npr. pravnica, delavka). V članku Prvine družbene prepoznavnosti ženske 
prek poimenovalne tipologije njenih dejavnosti, lastnosti Vidovič Muha (Vidovič 
Muha, 1997, s. 71) sicer navaja, da tradicionalno besedotvorje feminative uvršča 
med modifikacijske tvorjenke, ugotavlja pa, da jih »verjetno lahko obravnavamo 
kot navadne izpeljanke iz samostalnika z besedotvornim pomenom 'nosilka 
povezave«. V monografiji Slovensko skladenjsko besedotvorje pa se ji prištevanje 
feminativov med modifikacijske izpeljanke sploh ne zdi dopustno. Pojasnjuje, 
da pri tvorbi feminativov gre za obraziljenje jedra skladenjske podstave in ne 
določujoče sestavine (Vidovič Muha, 2011, s. 30). Podobno ugotavlja Marija Jež 
(Jež, 1998, s. 224), kar kaže, da pogledi na besedotvorno in pomensko uvrščanje 
feminativov še niso enotni in ustaljeni. 


Analiza frazemov 


V pričujoči razpravi smo proučevali frazeme v slovenskem jeziku, ki 
vsebujejo feminative. Zbrali smo frazeme, pri katerih sta mogoči moško- in 
ženskospolska oblika, nekaj pa je bilo tudi takih z izključno ženskospolsko 
obliko, torej s feminativom. Jezikovni priročniki, ki smo jih uporabili pri delu, 
so v uvodnem poglavju že omenjeni Hrvatsko-slovenski frazeološki rječnik 
(Menac 8x Rojs, 1992), Madžarsko-slovenski frazeološki slovar (Mukič, 1993), 
Slovensko-italijanski frazeološki slovar (Fabjan Bajc, 1995) in Slovar slovenskih 
frazemov (Keber, 2011). Rabo zbranih frazemov smo nato preverjali po sloven- 
skem milijardnem korpusu Gigafida 2.0" 





" Do podatkov iz korpusa smo dostopali v decembru 2019. 

V frazeološkem slovarju smo našli le frazem biti kot mesečnica, sicer pa 
so v rabi še frazemi živeti kot kraljica, počutiti se kot kraljica, živeti kot grofica, 
slepa potnica, smrtna sovražnica in življenjska sopotnica. Zasledili pa smo 
tudi primer, ko sta moško- in ženskospolska oblika rabljeni znotraj enega 
frazema: živeti kot golob in golobica. Zgolj omenimo pa lahko tudi frazeme, ki 
se nanašajo samo na žensko osebo in nimajo tudi moškospolske oblike, to so 
lov na čarovnice, prepirati se kot branjevka in prijateljica noči. V nadaljevanju 
se bomo posvetili tistim frazemom, za katere obstajata tako moško- kot tudi 
ženskospolska oblika. 


Feminativi v frazemih slovenskega jezika 


1. živeti kot kralj - živeti kot kraljica 


V Slovarju slovenskih frazemov (Keber, 2011, s. 517) je zabeležen frazem živeti 
kot kralj v pomenu 'lagodno živeti, živeti v izobilju, vsakdanja raba pa nakazuje tudi 
frazem z ženskospolsko obliko, torej živeti kot kraljica. Rabo potrjujejo primeri iz 
korpusa Gigafida 2.0 (Gigafida 2.0, b. d.) za leposlovje, publicistiko in splet. 


Preglednica 1: Raba frazemov živeti kot kralj in živeti kot kraljica 























VIR - FRAZEM o FRAZEM 
Z MOŠKOSPOLSKO OBLIKO Z ŽENSKOSPOLSKO OBLIKO 
Korpus Michael je živel kot kralj, aumrl v dol- | Ker je bila poslušna igračka v rokah 
Gigafida 2.0, govih. (Vir: Stop, 2009) moža, je ta poskrbel, da je za nagrado 
publicistika živela kot kraljica v razkošni vili na 
Beverly Hillsu. (Vir: Delo, 2008) 
Korpus »Veš kaj, Ranko,« mu je odvrnil paj-  »No ...«je omahovala Poppy. »Rekel mi 
Gigafida 2.0, | daš, »za naju je dovolj. Kupila si bova | je, da bom živela kot kraljica. Ampak 
leposlovje ribiško barko in živela kot kralja na | to ni povsem isto, kajne?« (Vir: Lisa 
morju.« (Vir: Bogdan Novak - Morska | Kleypas - Poljubi me v polmraku, 2015) 
skrivnost, 2005) 
Korpus »Zato bom po koncu kariere živel  Oseminpetdesetletna Zagrebčanka 
Gigafida 2.0, |kot kralj,« je povedal zvezdnik Real | je zadnjih pet let na račun nekdanje 
splet Madrida. (Vir: www.slovenskenovice. | sostanovalke živela kot kraljica. (Vir: 
si, 2016) www.dnevnik.si, 2018) 





Iskalni pogoj živeti kot kralj v korpusu Gigafida 2.0 (Gigafida 2.0, b. d.) izpiše 
44 konkordanc, iskalni pogoj živeti kot kraljica pa zgolj devet konkordanc. 

2. živeti kot grof - živeti kot grofica 


Tudi frazem živeti kot grof (ki je sicer sopomenski frazemu živeti kot kralj 
s pomenom 'lagodno živeti, živeti v izobilju') je v Slovarju slovenskih frazemov 
(Keber, 2011, s. 252) zabeležen le z moškospolsko obliko, viri pa kažejo tudi na rabo 
frazema živeti kot grofica. Rabo frazema z ženskospolsko obliko potrjujejo primeri 


iz korpusa Gigafida 2.0 (Gigafida 2.0, b. d.; samo za leposlovje in publicistiko). 


Preglednica 2: Raba frazemov živeti kot grof in živeti kot grofica 














VIR FRAZEM Z MOŠKOSPOLSKO FRAZEM Z ŽENSKOSPOLSKO 
OBLIKO OBLIKO 

Korpus Peter živi kot grof. Stanuje v neki | »Bedak sem, ki je tvegal vse, da bi 

Gigafida 2.0, | vili, kije zdaj Corinnina. (Vir: Dnev- | lahko ona živela kot grofica! Toda le 

publicistika  ;nik,2001) počakaj, grofica, te bom že dobil, pa 
čeprav se pri tem sam ujamem.« (Vir: 
Dnevnik, 1998) 

Korpus Nato si je kupil konja in kočijo ter je | »Odkod je ta grad? Če mi poveš, 

Gigafida 2.0, | živel kot grof. (Vir: Matija Valjavec - | bova lepo živela. Nič ti ne bo treba 

leposlovje Kračmanove pravljice, 2007) delati, ampak boš lepo živela kot gro- 
fica. Moža bova pa spodila.« (Vir: 
Matija Valjavec - Kračmanove pra- 
vljice, 2007) 














Iskalni pojem živeti kot grofica ponudi zgolj dve konkordanci. Drugače 
je s frazemom živeti kot grof, ki po korpusu Gigafida 2.0 (Gigafida 2.0, b.d.) 
ponuja pet konkordanc, vendar se večina teh nanaša na množino: Nobenega 
vzora niso poznali, razen življenjskega stila bivših belih oblastnikov, ki so v kolo- 
niji, ne glede na izobrazbo in položaj, živeli kot grofje (stvarna besedila, Sonja 
Porle - Barva sladke čokolade, 1998), »Ni pomembno, na čigav račun jemo ali 
pijemo, pomembno je, da vsaj en dan živimo kot grofje,« so odgovarjali drugi 
(leposlovje, Ivan Sivec: Julija iz Sonetnega venca, 2006). 


3. počutiti se kot kralj - počutiti se kot kraljica 


V slovenščini se s sestavino kraljica rabi tudi frazem počutiti se kot kraljica, 
ki je v Slovarju slovenskih frazemov prav tako zabeležen zgolj z moškospolsko 
obliko, torej počutiti se kot kralj v pomenu 'zelo dobro se počutiti' (Keber, 2011, 
s. 397). Oboje smo preverjali po korpusu Gigafida 2.0 (Gigafida 2.0, b. d.). 

Frazem se tako uporablja v publicistiki (časnik Dnevnik in revija Lea), stvarnih 


besedilih, leposlovju in na spletu. 


Preglednica 3: Raba frazemov počutiti se kot kralj in počutiti se kot kraljica 











Gigafida 2.0, 
splet 


nizma namreč že dolgo nismo doži- 
veli, avto je kot prilepljen na cesto, 
dober položaj za volanom je otročje 
lahko nastaviti in voznik se v tem avtu 
dejansko počuti kot kralj. (Vir: www. 
dnevnik.si, 2017) 


VIR FRAZEM Z MOŠKOSPOLSKO ; FRAZEM Z ŽENSKOSPOLSKO 
OBLIKO OBLIKO 
Korpus »Počutim se kot kralj!« je že predvče- Živim v udobnem stanovanju sredi 
Gigafida 2.0, | rajšnjim strnil svoje vtise šaljivi slikar | velikega mesta. Počutim se kot kra- 
publicistika  ; Ervin Kralj iz Maribora. (Vir: Kmečki ljica. Kličejo me Zofka. (Vir: Kmečki 
glas, 2007) glas, 1999) 
Korpus Bolj neposrednega volanskega meha- | "Vsaka ženska se želi počutiti kot 


kraljica in jaz se ob njem tako poču- 
tim. On se razdaja, da me osrečuje." 
(Vir: www.24ur.com, 2017) 














ki je ne opravičuje nič, kvečjemu 
obstoj nekega notranjega težišča, ki 
povzroča, da se tak človek v vsaki 
situaciji počuti kot kralj. (Vir: Olga 
Tokarczuk - Jakobove bukve) 





Korpus Proti koncu, ko se York zmagovito , Se lahko počutim kot kraljica, če 

Gigafida 2.0, | vrne z Irskega, ima skoraj vse karte v | negativno ocenjujem svoje telo, ker ne 

stvarna bese- | svojih rokah in se že počuti kot kralj. | ustreza veljavnemu lepotnemu idealu? 

dila (Vir: Mirko Zupančič - Shakespearov | (Vir: Linda Jarosch, Anselm, Griin - 
dramski imperij, 1998) Kraljica in divja ženska: živi, kar si!) 

Korpus Ašer pozna takšne ljudi, to premore |/ 

Gigafida 2.0, | veliko magnatov, plemenito roje- 

leposlovje nih - neobrazložljivo samozavest, 








Korpus Gigafida 2.0 (Gigafida 2.0, b. d.) ponuja 79 konkordanc z moškospolsko 
obliko in 51 z ženskospolsko. Med njimi opažamo primere, ko besedna zveza ne 
nastopi kot frazem: Rekla mi je, da se je počutila kot kraljica iz Sabe, čeprav je 
vedela, da je kompliment del prodaje (stvarna besedila, Rudi Tavčar - psihologija 
pogajanj) ali Zdaj podjetnik, nekoč v tem kraju na stranskem tiru tavajoči mla- 
denič, se je počutil kot kralj na Betajnovi, posebno še, ker si je nekako podredil 
Ivana, tistega fanta, ki je slovel na griču kot oboževanec deklet in ponos staršev 
(leposlovje, Karolina Kolmanič - Čakam te, Dolores). Zasledili smo tudi primer 
z vključeno moško- in ženskospolsko obliko: Recept je načeloma preverjen: pri- 
vlačna zunanjost, ob kateri se celo moškim šibijo noge, okretnost, da ni zadrege 

pri manevriranju v mestu, bogata serijska oprema, da se kupec počuti kot kralj 
(ali kraljica), za piko na i pa še ugodna cena (splet, www.dnevnik.si, 2013). 


4. slepi potnik - slepa potnica 


V Slovarju slovenskih frazemov (Keber, 2011, s. 738) najdemo frazem slepi 
potnik ('potnik brez vozovnice, potnik, ki je skrit v nekem prevoznem sredstvu 
in želi ilegalno kam odpotovati"). Frazema z ženskospolsko obliko slepa potnica 
ne beleži nobeden od frazeoloških slovarjev, njegovo rabo pa izkazuje korpus. 


Rabi se v publicistiki, leposlovju in na spletnih portalih. 


Preglednica 4: Raba frazemov slepi potnik in slepa potnica 











Gigafida 2.0, 
splet 


Londonu rešili močno podhlajenega 
in poškodovanega. (Vir: www.najdi.si) 


VIR FRAZEM Z MOŠKOSPOLSKO FRAZEM Z ŽENSKOSPOLSKO 
OBLIKO OBLIKO 
Korpus Vendar se mu v balon pritihotapi slepi | S slepo potnico na krovu smo postali 
Gigafida 2.0, potnik, osemletni tabornik Russel. | vsaj ljudje, saj je bila Šeherezada edina 
publicistika | (Vir: Nedeljski dnevnik, 2009) ženska med vso ladijsko populacijo. 
(Vir: Navtika, 2006) 
Korpus Slepega potnika so na Heathrowu v , Najmanj 17 ljudi še vedno pogrešajo, 


žrtev pa bi lahko bilo še več, saj je bila 
na ladji najmanj ena slepa potnica. 
(Vir: www.delo.si, 2012) 














oklyn, 2010) 





Korpus Huck pobegne svojemu pijanskemu | Ob pogledu na nenadejano slepo 
Gigafida 2.0, |in lakomnemu očetu in se kot slepi | potnico je upokojena knjižničarka 
stvarna bese- ; potnik vkrca na ladjo, ki pluje po ; zavreščala in omedlela, pri tem je trdo 
dila Misisipiju. (Vir: Od opere do muzi- | butnila v steno dvigala in to se je zdaj 

kala (neznan avtor), 2005) dokončno zaustavilo /.../ (Vir: DZS; 

neznani avtor, neznani naslov) 

Korpus Giga- | Colon je prišel na krov trgovske ladje ; Samo v tem primeru bi slepa potnica 
Jida 2.0, kot slepi potnik; bil je Portoričan. | imela šibko možnost, da preživi pobeg. 
leposlovje (Vir: Eduardo Lago - Kliči me Bro- (Vir: Jonas Jonasson - Analfabetka, ki 


je obvladala računstvo, 2014) 








Korpus Gigafida 2.0 (Gigafida 2.0, b. d.) ponudi 541 konkordanc za moškospol- 
sko in 33 za ženskospolsko obliko. Med najdenimi rezultati smo zasledili primere, 
ko je ženska oseba v prvi osebi ednine uporabila moškospolsko obliko: Od takrat, 
ko sem dvanajstletna kot slepi potnik z vlakom pobegnila k očetovim sorodnikom 
(stvarna besedila, V zavetju besede 2: zbornik seniorjev, 2008), In Alice? Iz Sierra 
Leoneja, kjer so ji menda pobili družino, je s svojo še mlajšo sestro kot slepi potnik 
priplula v neko jadransko pristanišče (publicistika, Dnevnik, 2000). 

Frazem slepa potnica se ne nanaša zmeraj le na osebo, kot kaže primer iz 
korpusa Gigafida 2.0: Stevardu je uspelo slepo potnico, ki je bila strupena dre- 
vesna kača, spraviti v hladilnik (publicistika, Nedeljski dnevnik, 2005). 


5. življenjski sopotnik - življenjska sopotnica 


Madžarsko-slovenski frazeološki slovar (Mukič, 1993, s. 84) navaja le frazem 
z moškospolsko obliko - življenjski sopotnik, korpusna analiza pa izkazuje tudi 
frazem z ženskospolsko obliko, torej življenjska sopotnica. 


Preglednica 5: Raba frazemov življenjski sopotnik in življenjska sopotnica 





VIR FRAZEM Z MOŠKOSPOLSKO FRAZEM Z ŽENSKOSPOLSKO 











OBLIKO OBLIKO 
Korpus Njen sogovornik bo umetniški kolega | Johnny Depp si želi po treh delih piratske 
Gigafida 2.0, |in življenjski sopotnik Brane Zavr- , sage privoščiti daljše počitnice z življenj- 
publicistika  |šan. (Vir: Delo, 1999) sko sopotnico Vanesso Paradis in nju- 
nima otrokoma. (Vir: Stop, 2007) 
Korpus Pravico sta imela, da ju skrbi za | Mlada življenjska sopotnica se ob 
Gigafida 2.0, | bodočega življenjskega sopotnika vsaki polni luni grenko joka, njenim 
leposlovje njune hčerke, očeta njunih vnukov. | trebušnim krčem ne pomagajo niti 
(Vir: John Grisham - Kralj porav- | zaušnice. (Vir: Krisztian Grecso - 
nav, 2004) Dobrodošel: Kleinov dnevnik, 2009) 
Korpus Do prijateljev in moškega, ki si ga | J. P. Sartre in njegova življenjska sopot- 


Gigafida 2.0, | izbere za življenjskega sopotnika, je nica filozofinja, pisateljica in borka za 
stvarna bese- | izjemno lojalna. (Vir: Astrologija lju- | ženske pravice Simone de Beauvoir Sartre 
dila bezni in spolnosti (neznani avtor, 1997) je z romanom Gnus leta 1938 utemeljil 
eksistencializem veliko širše, kot je to 
pred tem storila filozofija fenomenologije. 
(Vir: Ervin Dolenc in Aleš Gabrič - Zgo- 
dovina 4: učbenik za 4. letnik gimnazije) 





Korpus »Bil je moj mož, ljubimec, prijatelj | Loša je skoraj 20 let živel v Ljubljani, pred 

Gigafida 2.0, |in življenjski sopotnik. Bila sva tremileti pa seje vrnil v Sarajevo, ker je 

splet eno,« pripoveduje kanadski slavček | njegova življenjska sopotnica, Slovenka 
o njuni nezlomljivi ljubezni. (Vir: Špela, tam dobila službo. (Vir: www. 
www.slovenskenovice.si, 2016) novice.svet24.si, 2018) 

















Gre za edini primer, ko korpus Gigafida 2.0 (Gigafida 2.0, b. d.) za frazem 
z ženskospolsko obliko izpiše več konkordanc kot za moškospolsko obliko 
(življenjska sopotnica: 1722 konkordanc, življenjski sopotnik 1376 konkordanc). 
To seveda kaže, da je ženska velikokrat omejena na vlogo žene oz. partnerke 
moškega, ne pa opredeljena po intelektualnih ali drugih sposobnostih. 

6. smrtni sovražnik - smrtna sovražnica 


Frazem smrtni sovražnik (zgolj z moškospolsko obliko) najdemo v Slo- 
vensko-italijanskem frazeološkem slovarju (Fabjan Bajc, 1995, s. 188). V rabi je 
tudi frazem z ženskospolsko obliko, kot kažejo primeri, izpisani iz korpusa 
Gigafida 2.0 (Gigafida 2.0, b. d.). 


Preglednica 6: Raba frazemov smrtni sovražnik in smrtna sovražnica 




















VIR FRAZEM Z MOŠKOSPOLSKO ; FRAZEM Z ŽENSKOSPOLSKO 
OBLIKO OBLIKO 
Korpus »Nisem njegov smrtni sovražnik, , V filmu sta Uma Thurman in Daryl Han- 
Gigafida 2.0, | čeprav mi je grozil. Sugeu se moram | nah smrtni sovražnici in hočeta uničiti 
publicistika | zahvaliti za marsikaj.« (Vir: Nedeljski , druga drugo. (Vir: Dnevnik, 2004) 
dnevnik, 2009) 
Korpus Giga- | Namesto njega pa naleti na Romea, ki ; V Lauri ima smrtno sovražnico, to 
fida 2.0, bi moral biti njen smrtni sovražnik. | je vedela zagotovo! (Vir: Darja Hoče- 
leposlovje (Vir: David Belbin - Šola ljubezni, 2004) | var - Ljubosumje ne umre, 2009) 
Korpus Ko paša ugotovi, da je Belmonte | / 
Gigafida 2.0, | poleg vsega drugega tudi sin njego- 
stvarna bese- | vega smrtnega sovražnika, se zdi, da 
dila zanje ni več rešitve. (Vir: Od opere do 
muzikala, 2005) 
Korpus Dajan, tipičen borec proti Arabcem, ; Vsekakor bi pričakovali, da sta ženski 
Gigafida 2.0, |je bil moj smrtni sovražnik. (Vir: | postali smrtni sovražnici, a zgodilo 
splet www.delo.si, 2016) se je povsem nasprotno. (Vir: www. 
dnevnik.si, 2012) 














Po Gigafidi 2.0 (Gigafida 2.0, b. d.) je mogoče najti 552 konkordanc za smrtnega 
sovražnika in 54 za smrtno sovražnico. Opažamo, da se frazem smrtna sovražnica 
(z ženskospolsko obliko) ne nanaša zgolj na osebo, temveč tudi, kot kažejo primeri 
iz korpusa, na državo (Državi sta namreč smrtni sovražnici vse od leta 1979, ko je 
skupina islamskih skrajnežev zasedla ameriško ambasado v Teheranu; publicistika, 
Dnevnik, 1998) ali politično stranko (Stranki sta skorajda smrtni sovražnici, kar 
spretno izkorišča desnica, ki ves čas igra pomemben jeziček na tehtnici, publicistika, 
Delo, 1999). Podobno velja za frazem z moškospolsko obliko: Nikoli si ni mislil, da bo 
z Izraelcem Abasom Kiarostamijem, ker naj bi bila Izrael in Iran tako rekoč smrtna 
sovražnika, sodeloval na filmskih delavnicah v Braziliji in Italiji ter ugotavljal, da 
so jima všeč njuni filmi (publicistika, Stop, 2009); Levico (MSzP) ima za smrtnega 
sovražnika, liberalci (SzDSz) pa so prav tako nezaželeni, čeprav je bila Fidesz-MPP 
včasih naklonjena liberalnim idejam (publicistika, Delo, 2002). 

7. živeti kot golob in golobica 


Frazem živeti kot golob in golobica navaja Hrvatsko-slovenski frazeološki 
rječnik (Menac 8x Rojs, 1992, s. 21) v pomenu 'živeti v slogi in ljubezni, mirno 
in harmonično živeti, ljubiti se in se razumeti. Je edini najdeni frazem, ki vse- 
buje moško- in ženskospolsko poimenovanje. Njegovo rabo smo preverjali po 
korpusu Gigafida 2.0, vendar ga tam ne zasledimo. Primeri se nanašajo zgolj 
na poimenovanje dveh zaljubljencev (V Visoki pesmi zaljubljenca drug drugega 
imenujeta golob in golobica; publicistika, Gea, 2000; Nasploh je v mitologijah 
golob znan kot podoba nežnosti, čistosti, nedolžnosti, ljubezni in ne nazadnje 
zvestobe, saj goloba in golobico veže »zvestoba do groba«; publicistika, Nedeljski 
dnevnik, 2003). Drugače je s sopomenskim frazemom živeti kot dva golobčka, ki 
se pojavi dvakrat: Živita kot golobčka, dokler ... (publicistika, Dnevnik, 1997) 
in Naj končno odleti, med potjo naj pobere še svojo drago, njene pamže in naj 
živita kot golobčka (leposlovje, Milan Kleč - Koralde). 


8. biti kot mesečnik - biti kot mesečnica 


V slovenščini je v slovarju, natančneje v Slovarju slovenskih frazemov (Keber, 2011, 
s.517), z žensko- in moškospolsko obliko zabeležen frazem biti kot mesečnik - biti 
kot mesečnica v pomenu 'biti zmeden, raztresen. Rabo smo preverjali po korpusu 
Gigafida 2.0 ter zasledili primere iz publicistike, leposlovja, stvarnih besedil in s spleta. 


Preglednica 7: Raba frazemov biti kot mesečnik in biti kot mesečnica 





FRAZEM Z MOŠKOSPOLSKO FRAZEM Z ŽENSKOSPOLSKO 


NIR OBLIKO OBLIKO 





— 


Korpus Giga- | Včasih sem bil kot mesečnik, delati 
Jida 2.0, začneš avtomatično, počutiš se kot 
publicistika robot, to pa v našem poslu ni posebej 
priporočljivo. (Vir: Hopla, 2006) 





Korpus Giga- | In res, bil sem preobčutljiv na zunanje | / 
Jida 2.0, dražljaje, tako da se je vsaka podrob- 
stvarna bese- | nost ohranjala v meni z vso barvo in 
dila gostoto, toda hkrati sem bil kot meseč- 


nik, trpno orodje tuje moči. (Vir: Živ- 
ljenje na otokih, 1997) 

















Po korpusu Gigafida 2.0 (Gigafida 2.0, b. d.) je mogoče najti pet konkor- 
danc za frazem biti kot mesečnik, z ženskospolsko obliko pa nobene (nastopi 

pa ob drugih glagolih, npr. obnašati se kot mesečnica, vstati kot mesečnica, 
prikimati kot mesečnica ...). 


9. hoditi kot mesečnik - hoditi kot mesečnica 


V Slovarju slovenskih frazemov (Keber, 2011, s.517) najdemo tudi fra- 
zem hoditi kot mesečnik v pomenu 'hoditi zmedeno, brez cilja, namena, fra- 
zem z ženskospolsko obliko pa je zabeležen v Slovarju slovenskega knjižnega 
jezika (hoditi kot mesečnica), njegovo pogosto rabo pa dokazuje tudi korpus 
Gigafida 2.0 (Gigafida 2.0, b.d.). 


Preglednica 8: Raba frazemov hoditi kot mesečnik in hoditi kot mesečnica 




















VIR FRAZEM Z MOŠKOSPOLSKO ; FRAZEM Z ŽENSKOSPOLSKO 
OBLIKO OBLIKO 
Korpus So dnevi, ko zaradi zgodnjega vsta- | Sicer sem pa znana po tem, da po 
Gigafida 2.0, |janja po svetu hodim kot mesečnik, | cesti hodim kot mesečnica in niko- 
publicistika vseeno pa sem vesel in ponosen, da | gar ne vidim, niti odzivov ljudi. (Vir: 
soustvarjam to zgodbo o uspehu. (Vir: | Nedeljski dnevnik, 2005) 
Nedeljski dnevnik, 2009) 
Korpus Ko sem prečkal Seno, je nebo začelo | »Težko bi rekel, da dirja kot mara- 
Gigafida 2.0,  bledeti. Že nekaj časa sem hodil kot | tonka. Če bi šla še počasneje, bi hodila 
leposlovje mesečnik. (Vir: Andrei Makine: - kot mesečnica.« (Vir: Jojo Moyes - 
Francoski testament) Brez tebe, 2016) 








Ob frazemu hoditi kot mesečnik korpus izpiše pet konkordanc, ob frazemu 
z ženskospolsko obliko pa tri. Ob korpusni analizi opažamo, da se kot glagoli 
premikanja poleg glagola hoditi uporabljajo tudi drugi glagoli, npr. iti (Šla je 
skozi park kot mesečnica; publicistika, Dnevnik, 2001), premikati se (Gregorius 
se je začel bati trenutka, ko v pretekli sedanjosti, po kateri se je premikala kot 
mesečnica, ne bo več vedela kako naprej; leposlovje, Pascal Mercier - Nočni 
vlak v Lizbono, 2010), tavati (Ves večer sem tavala naokrog kot mesečnica; lepo- 
slovje, Nejka Omahen - Silvija, 1999). Tudi pri tem primeru smo v korpusu 
Gigafida 2.0 opazili, da ženske osebe pogosto uporabljajo frazem z moškospol- 
sko obliko: Kot mesečnik sem najprej stopila k posteljama hčerk (publicistika, 
Kmečki glas, 2002); Kristina je le ena od mnogih žensk, ki so kot mesečniki in 
se vedno znova zaljubijo v napačne moške (publicistika, Lisa, 2002); Videti je 
bila kot mesečnik in po njenih očeh je Vivien takoj ugotovila, da je pod vplivom 
mamil (publicistika, Dnevnik, 2000). 

Sklep 


Zbrali smo skupno devet frazemov z vključenimi feminativi, med katerimi so 
bili v frazeološkem slovarju ali v Slovarju slovenskega knjižnega jezika zabeleženi 
le trije: biti kot mesečnica, hoditi kot mesečnica ter živeti kot golob in golobica, rabo 
preostalih šestih pa izkazuje korpusna analiza. Po analizi zbranih primerov iz 
korpusa Gigafida 2.0 (Gigafida 2.0, b. d.) ugotavljamo naslednje: 

e Frazemi s feminativi se pojavljajo v različnih besedilih in virih. S pomočjo 
korpusov in spletnega iskalnika smo jih tako zasledili v publicistiki, ki 
zajema časnike, časopise, revije in tudi spletne verzije člankov (npr. smr- 
tna sovražnica), slovenskem leposlovju ter prevodih (npr. slepa potnica), 
stvarnih besedilih, v glavnem poljudnoznanstvenih (npr. najdeno le za 
slovenščino po korpusu Gigafida 2.0, npr. počutiti se kot kraljica) in na 
spletu, najpogosteje na forumih, spletnih klepetalnicah in blogih (živeti 
kot kraljica). 


Zasledili smo primere ironične rabe frazemov s feminativi v slovenščini: 
Norveška kraljica Maud je po ogledu ladje, morda s kančkom ironije, pri- 
pomnila gospe Huttonovi: »Živite kot kraljica!« Zdelo se je, da za uspešna 
zakonca ni ovir (publicistika, revija Navtika, 2006); Ker je bila poslušna 
igračka v rokah moža, je ta poskrbel, da je za nagrado živela kot kraljica 
v razkošni vili na Beverly Hillsu (publicistika, Slovenske novice, 2008). 


Pri nekaterih primerjalnih frazemih" pa tudi drugih se za žensko osebo 
namesto možne ženskospolske oblike pogosto uporablja moškospolska 
oblika, kar potrjujejo primeri iz korpusa. Taki so primeri primerjalnih fra- 
zemov biti kot mesečnik in hoditi kot mesečnik ter slepi potnik. Ugotavljamo 
tudi, da raba moškospolske oblike ni pogojena s tem, ali gre za govorečega, 
ogovorjenega ali neudeleženca pogovora, kot dokazujejo primeri Povsod 
sem že bila, nihče pa mi noče pomagati, da bi dobila ustrezno stanovanje. 
Hodim kot mesečnik, nimam nobene volje do življenja za govorečega, Ne 





S Primerjalni frazemi predstavljajo zelo pogost strukturni tip v vseh jezikih. Za razliko 
od primer ali komparacij so se v jeziku že ustalili in postali del frazeološkega zaklada. Željka 
Fink v predgovoru k Hrvatsko-slavenskem rječniku poredbenih frazema govori o tridelnem in 
dvodelnem strukturnem tipu primerjalnih frazemov; tridelna zgradba pomeni, da ima frazem 
sestavino, ki se primerja, primerjalni veznik in sestavino, s katero se primerja. Pri dvodelni 
zgradbi manjka del, ki se primerja (Fink Arsovski, 2006, s. 6). 

obstaja ničesar drugega, le ti in on/ona in nekaj časa hodiš po svetu kot 
mesečnik in nisi dojemljiv/-a za druge ljudi za ogovorjenega ter In Alice? 
Iz Sierra Leoneja, kjer so ji menda pobili družino, je s svojo še mlajšo sestro 
kot slepi potnik priplula v neko jadransko pristanišče za 3. osebo - neude- 
leženca pogovora. Primerov, ko bi bila ženskospolska oblika uporabljena 
za osebo moškega spola, nismo zasledili, kar ne čudi, saj moški spol velja 
za slovnično nezaznamovanega nasproti ženskemu. 


e Opažamo, da se zbrani frazemi ne uporabljajo le za poimenovanja oseb, 
npr. smrtna sovražnica (država, politična stranka), slepa potnica (žival). 


Čeprav v jeziku obstaja ženskospolska oblika frazema, večkrat je tudi zabe- 
ležena v frazeološkem slovarju, se za žensko osebo še vedno pogosto uporablja 
frazem z moškospolsko obliko. Morda bo družbi sčasoma le uspelo preurediti 
vrednostni sistem v smislu celovite integritete človeka - najzanesljivejše zna- 
menje sprememb bo prav jezik. 

Derywaty ženskie od rzeczownikow rodzaju 
meskiego w stowenskich idiomach 


W artykule poddano analizie formy ženskie derywowane od rzeczownikow rodzaju 
meskiego wystepujacych w stoweniskich idiomach, potwierdzonych w opracowaniach leksy- 
kograficznych jezyka stoweriskiego. Analiza materialu pozyskanego z korpusu Gigafida 2.0 
pokazuje, že užycie idiomow tego typu lub ich fragmentow jest w jezyku potocznym stosunkowo 
czeste. Material przyktadowy ma rowniež na celu wskazanie rožnorodnošci ich wystepowania. 
Badania ujawniajg wcigž jeszcze nižszg pozycje spoteczna kobiet, a niektore przyktady z for- 
mami ženskimi z korpusu Gigafida 2.0 wykazujg wyražnie negatywne konotacje. 


Stowa kluczowe: jezyk stowenski, stowotworstwo, idiomy, nomina feminativa, korpus jezykowy 


Feminine Forms Derived from Masculine 
Nouns in Slovenian Idioms 


This article deals with feminine forms derived from masculine nouns in Slovenian 
idioms, collected in different dictionaries of Slovenian idioms. Examining the Gigafida 2.0 
corpus indicates that the use of such idioms or parts thereof in everyday language is fairly 
widespread, and the examples are chosen to indicate the possible variety of these elements. We 
also noticed that a woman as a social being is still neglected. Some examples from Gigafida 2.0 
corpus express an explicit negative connotation. 


Keywords: Slovenian language, word formation, idioms, feminatives, corpus 

